རྒྱ་ནག་གཞུང་གིས་བོད་ཀྱི་མཐའ་མཚམས་ཁུལ་དུ་ཁྲོམ་ར་མང་པོ་ཆེད་འཛུགས་ཀྱིས་རྒྱལ་སྤྱི་རང་བཞིན་གྱི་ཚོང་ལས་གཉེར་ས་འཛུགས་སྐྲུན་བྱེད་དོན་ནི།རྒྱུད་གཅིག་ལམ་གཅིག་གི་ལས་གཞིའི་འོག་བོད་ལྗོངས་ཀྱི་དཔལ་འབྱོར་ཡར་རྒྱས་དང་འཛུགས་སྐྲུན།མཐའ་མཚམས་མི་མང་གིས་ཕྱི་ཕྱོགས་སྒོ་འབྱེད་ལ་བརྟེན་ནས་དབུལ་ཞ་ཕུད་རྒྱུའི་ཆེད་ཡིན་སྐོར་བརྗོད་ཀྱི་ཡོད་ན་ཡང་།རྒྱུད་གཅིག་ལམ་གཅིག་གི་སྲིད་བྱུས་ཉམས་ཞིབ་པ་མང་པོས་བོད་ཀྱི་མཐའ་མཚམས་ཁག་ཏུ་ཚོང་ལས་ཁྲོམ་ར་བསྡུ་བཞིན་པ་དེ་ནི་ཐག་ཉེ་རྒྱལ་ཁབ་ཁག་གི་ནང་རྒྱ་ནག་གི་དངོས་ཟོག་དབོར་འདྲེན་དང་།མཐའ་མཚམས་རྒྱ་སྐྱེད་གཏོང་ཐབས་ཀྱི་ལྐོག་ཇུས་ཤིག་ཡིན་པ་དང་།འདས་པའི་ལོ་ཤས་ནས་རྒྱ་ནག་གིས་བལ་ཡུལ་དང་པ་ཀི་སི་ཐན་གྱི་ཁྲོམ་ར་ཡོད་ཚད་རྒྱ་ནག་གི་ཐོན་དངོས་ཀྱིས་ཁེངས་ཐབས་ཁོ་ན་ལག་བསྟར་བྱེད་བཞིན་ཡོད་སྐོར་བརྗོད་ཀྱི་འདུག